Træd venligst op på vægten.
Nej. Et øjeblik. Vent.
Godt.
Nora tager lige en blodprøve, og så er du klar.
- Skal I tage blodprøver? - Det er ren rutine.
Næste gang bør I gøre det, før I vejer mig.
Jeg henviser dig til en audiolog -
- for du har vist en smule presbyakusis.
Men det er normalt med let høretab i din alder.
Jeg hører aldeles fremragende.
Jeg hørte din sygeplejerske bryde sygesikringsreglerne.
Godt. Jeg vil anbefale vaccine mod lungebetændelse, da du er over 65.
- Det er dit ord mod mit. - Hav en god eftermiddag.
- Barsk publikum. - Hvadbehager?
- Ikke noget. - Godt.
Hvem er det nu, der har høretab?
Er I også dødtrætte af, at jeres mikrobølgeovn er så grim?
Her har vi Betty, som har knækket koden.
House of Vances mikrobølgeovnsovertræk giver din ovn et personligt udtryk.
- Endelig! - Slut med at kigge på en grim metalkasse.
Den her har en smuk solnedgangsudsigt over Ponte Vecchio.
Og glem ikke de små lommer på siden.
Nå ja. De har lommer. Sådan ved man, det er en dreng.
- Hvad kan man ikke have deri? - Alt større end 10x5 cm.
Betty, jeg synes, du er et geni. Hvordan fandt du på det?
Jeg har været gift, og jeg har altid gerne villet til Paris ...
- Mr. Vaughn. - Roy? Hvad laver du hernede?
Jeg kom for at tale med dig. House of Vance sælger fantastisk.
- Tillykke. - Vi er meget tilfredse.
De tal giver mig lyst til at stjæle dig fra Deborah.
- Du ved, hun har en pistol. - Hun ville skyde mig i knæet.
Nej, hun ville gå direkte efter skridtet.
Alligevel. Tænk over det.
Det skal jeg nok.
Om lidt ændrer vi måden, du opbevarer din salatdressing på for evigt.
Har vi hørt fra lægen?
Han sender nok resultaterne til selskabet.
Jeg stoler ikke på ham. Hvorfor måtte jeg ikke bruge min egen læge?
- Han gør, som jeg siger. - Javel. Det er altså godt.
Undersøgelsen betyder, at de mener det alvorligt.
Det står mellem dig, Jack Danby og ham, der vandt X-Games. Han er næppe sjov.
Jeg håber, de også blev undersøgt. Ellers bliver de sagsøgt.
Jeg tror, det er klogest at undlade at sagsøge dem, du gerne vil hyres af.
- Ja, ja. - Det skal nok gå.
At du er konferencier til deres velgørenhedsfest giver point.
- Fokuser på det. - Ja, du har ret. Jeg skal brillere.
Jeg har tid nu, så Ava og jeg arbejder på det.
Ava og Deborah. Mine to smukke piger. Det må jeg vel godt sige?
- Farvel, Jimmy. - Du skal videre, ikke?
Det var ikke på grund af det, jeg sagde, vel? Hallo? Deborah?
Fint nok. Alt er godt.
Godt. Hvad synes 50-årige mænd, der ejer tv-stationer, og som du skal charmere -
- så de giver dig et sent talkshow, er sjovt?
Det ved jeg ikke.
Hvad fanden laver du?
Sådan drikker jeg nu. Begynd nu ikke. Jeg nyder det ikke -
- men jeg fandt ud af, at jeg har gjort det forkert altid.
Den traditionelle sugerørstår giver rynker omkring munden. Se her.
Se. De krusninger giver rynker.
Overlæben skal næsten forsvinde, så gør man det rigtigt. Se.
Ja, rynker er utiltrækkende. Bliv ved med at gøre sådan.
Det agter jeg også.
Du godeste.
Hvad er der galt?
Ruby har pakket mine ting og vil sende dem.
- Bed hende smide dem ud. - Mine ting? Nej.
Hun skal bare lægge dem i kasser i garagen.
At sende dem er så endegyldigt.
- Kan vi gå tilbage til at skrive jokes? - Undskyld. Jeg skal nok være sjov nu.
Hør her. Jeg har skriveblokering -
- og du lider af manisk depression. Skal vi ikke gå en tur?
Få lidt luftforandring, bevæge os.
Ja. Jeg elsker den ide. Der er så mange fantastiske stier her.
Nej, jeg mente nu en gåtur i et indkøbscenter med en Gucci-butik.
Nej, kom nu. Vi er midt i et smukt skovområde i Pennsylvania.
Det ligner "Twilight". Kristen Stewart? Du kan måske ikke klare en vandretur?
- Lad os gøre det. - Ja! Så kan jeg tage tykke sokker på.
Jubi ...
Godt. Der er en sti, vi kan følge, som går i ring -
- men den siger, det tager halvanden time.
- Det er fint. - Godt.
Nej, det er en afslappet skov. Du behøver ikke handsker.
Det er solbeskyttelseshandsker. Faktor 50+. Hænderne lyver aldrig.
Det eneste, man ikke kan operere. Der er ikke noget, der hedder et håndjob.
Min kæreste i ottende klasse, Brendan Otis, er uenig.
Det er for ungt set i bakspejlet. Det skete på en trampolin.
- Ulækkert! - Hold så op.
Jeg har det allerede meget bedre.
Efter en stor livsbegivenhed er det helbredende at være ét med naturen.
Høre, hvad den gamle tøs har at sige.
Stor livsbegivenhed ... Nå, hende pigen?
- Ja. Vi havde et langvarigt parforhold. - "Langvarigt parforhold".
Du får det til at lyde, som om du kørte hende til dialyse.
Hvorfor vil du være i et forhold?
Sikkert fordi det er byggesten i menneskelig forbindelse.
Nej, jeg mener det. Du er 27 år.
- Du bør fokusere på dig selv. - Fint, men jeg kan godt gøre begge dele.
Nej. I et forhold træffer man beslutninger for begge parter.
Branchen er hård nok i forvejen.
Koncentrer dig om, hvad der er bedst for dig.
Og køb en vibrator.
Godt. Hyleskægt, at du tror, jeg ikke har en vibrator.
Jeg vælger ikke bare ikke at ville være i et forhold.
Jeg har altid gerne villet være i et. Jeg mener ...
Har du aldrig overvejet at gifte dig igen?
Jeg havde en mand, og han er i helvede.
Ja, derfor sagde jeg "gifte dig igen".
Seriøst. Hvem er din drømmemand?
John Rockefellers arbejdsmoral i James Gandolfinis krop.
Komplet vanvittigt.
Nej, jeg skal aldrig giftes igen.
Jeg vil ikke have tapioka i køleskabet, eller hvad hulen gamle mænd nu spiser.
- Godt. Er du aldrig ensom? - Nej.
Jo, måske af og til, når jeg åbner en flaske Krug.
Man kan ikke sætte prop i champagne.
- Jeg må scanne de svampe. Hvad? - Vil du scanne en svamp?
Ja. Ja. Jeg er blevet glad for at samle mad i naturen. Eller tanken om det.
Jeg har ikke rigtigt gjort det endnu. Før nu. Jomfrurejse!
Det er ... usikkert. Vi må finde en bedre vinkel.
Nej ...
Nej.
Er du vokset op i en lade? Det er en kantarel.
Ja! Kantareller! Fedt.
Sygt. En perfekt vandrestav.
Godt. Lad os se.
En af Florida-samarbejdspartnerne er fra London.
Så måske lidt London-baseret humor. Jeg har dog aldrig været der, så ...
- Hvad? Har du aldrig været i London? - Nej. Jeg har aldrig været uden for USA.
Bortset fra Montreal.
Jeg skulle jo til Island, men det endte jo med ... ikke at blive til noget.
Du har da været i Paris.
Nej, "forladt USA" omfatter også Paris.
Du godeste.
- Du har aldrig smagt rigtigt brød. - Det føler jeg nu, jeg har.
Nej. Det har du ikke. Du store. Du skal til Paris.
Og Venedig. Man har ikke levet, før man har set kanalerne der.
Jeg så Ponte Vecchio på en mikroovn i morges.
Vi har udsolgt.
Vent, det kan ikke passe. Lad mig lige tjekke noget.
Jeg er lidt forvirret over kortet.
Skal vi gå ned ad kløften og krydse bækken?
- Vi bør måske vende om. - Du mener måske, jeg bør vende om.
Nej, det er ikke det, jeg mener, men den er ret stejl.
- Det går ikke. - Hvis det er stien, følger vi den.
- Godt. Tag du vandrestaven. - Kom nu bare.
Godt ...
Pis! Fandens. Pis.
Pis. Du godeste.
Du godeste. Er du uskadt? Kom her. Jeg har dig.
Hold da kæft ... så.
Godt, kom her. Lad os få dig sat her.
Pis. Du godeste. Klarer du dig?
- Jeg har det fint. - Jeg hørte et smæld.
Det gjorde jeg også, så min hørelse er intakt!
- Vi bør vende om og hente hjælp. - Vi har gået i en time.
Hvis stien går i ring, er det kortere at gå fremad.
- Ja, måske. Lad mig se, hvor vi er. - Jeg må bevæge mig.
- Nej. Tag min hånd. - Jeg har ikke brug for din hånd!
- Fandens! - Pis!
Forsigtig. Gud, altså ...
Pis! Du godeste.
Hvad skal vi gøre? Læg den i ris.
Ris? Hvor er der ris her?
Hvor skulle jeg vide det fra? Du har altid mad på dig!
Fandens. Den er død.
Giv mig din telefon. Jeg finder kortet på den.
Jeg har ikke min med.
- Hvad? - Hvor skulle jeg have den?
- Jeg har ingen taske med. - I en af lommerne.
Jeg har intet i lommerne. Det spolerer silhuetten.
Spolerer det din silhuet? Hold nu op. Er vi så strandet i skoven uden telefon?
- Hvis skyld er det? - Det var din ide!
"Lad os gå ud og bevæge os!" Det var dig!
Jeg foreslog et indkøbscenter! Det var ikke sket i King of Prussia -
- og ellers havde der været en Apple-butik!
Godt. Lad os gå det sidste stykke hen til bilen.
Kom nu.
Her. Tag den. Godt. Kom så.
- Jeg må have en pause. - Fint nok.
- Ja, lad os sætte os på træstammen. - Godt. Så får vi dig sat ned.
- Undskyld. Går det? - Ja, fint. Jeg kan godt.
Vi bør lave en skinne til dig.
Du kan ikke binde en dobbelt Windsor. Hvordan vil du lave en skinne?
Nej, men jeg var på gymnastiklejr og var elendig, efter jeg fik menstruation -
- så jeg sad meget ved siden af holdlægen, og lærte et par ting.
Måske bør jeg bare lade fugle hakke i min krop, indtil jeg er helt væk.
Godt ... ja. Den er god.
Undskyld.
Av! Pokkers.
Undskyld. Jeg ved, det gør ondt, men det skal nok gå.
Det er måske en forstuvning. I værste fald må du have en støvle på.
En støvle? Og trampe rundt, som om jeg har tabt min ene ski? Fantastisk.
En støvle er ikke så slem.
Det er anderledes, at jeg har støvle på, end at du har.
- På grund af paparazzi? - Nej.
En støvle får mig til at se gammel og skrøbelig ud.
Det er det samme som at have høreapparat. Det vil jeg ikke.
Jo, men det er i orden, hvis du får brug for den slags.
Det er helt naturligt, at du ikke kan gøre alt det, du engang kunne.
Det er netop sagen. Jeg føler stadig, at jeg kan alt.
Jeg føler mig ikke gammel.
Når jeg ser mig i spejlet, genkender jeg ikke mig selv.
- Du laver så tit om på dit ansigt. - Jeg laver ikke om. Jeg genopfrisker.
Målet er at bevare det, som det er, fordi jeg stadig er den samme.
Jeg føler mig som en 30-årig ...
... der ikke kan læse et menukort uden en lygte.
Godt. Den burde fungere nu.
Du er ingen Ferragamo, men ... det går an.
- Beklager. - Du milde.
Godt. I orden. Videre.
- Av! Pis! - Undskyld.
- Det skal nok gå. - Er vi der ikke snart?
Det her kan ikke passe.
Det tror jeg nu nok. Vent lidt. Lad mig lige ... vi stabiliserer dig.
- Jeg parkerer dig her. Så ... går det? - Ja.
Ved du hvad? Jeg klatrer op i træet.
Måske kan jeg se, hvor parkeringspladsen eller vejen er.
Tror du, det er farligt?
Nej, det er bare ... Du har aldrig virket adræt.
Ved du hvad? Nu skal du bare se.
Så er det nu.
Det er altid mere fast, end man tror.
- Godt ... - Ikke så hurtigt.
- Godt. - Pas nu ...
- Jeg kan ikke se noget. Jeg må højere op. - Pas nu på!
Bare rolig.
Der er en bi.
Få den væk!
- Du godeste! Er du uskadt? - Av! Pis!
- Hvad skete der? - Jeg blev stukket af en bi.
Hvor? Lad mig se. Ja. Han fik dig.
- "Hun." Hanbier stikker ikke. - Lad det ligge, skat.
- Jeg synes, vi skal fortsætte. - Ja, kom så. Lad os gå det væk.
- Godt. - Godt. Sådan.
- Gør det ondt? - Ja.
- Men jeg bebrejder nu ikke bien. - Godt.
Det er deres verden. Vi fordriver dem. De uddør på grund af os.
- Jeg fortjente det faktisk. - Enig.
- Bier uddør ikke. - Jo, de gør.
Klimaforandringer ødelægger deres økosystem.
Jorden er en milliard år gammel.
Den korrigerer selv, når der gøres skade på den.
Nej, vi ødelægger planeten. Det er bevist.
Stol på mig. Vi klarer os.
Jeg tror, jeg stoler mere på tusinder af forskere end på dig, men ellers tak.
- Ih ja. Stol endelig på en flok mænd. - Hold da op.
Du er sexistisk, mens du beskylder mig for at være sexistisk.
Vidste du, at bestanden af vilde dyr er faldet med 70 procent siden 1970?
Det tror jeg ikke på. Beklager.
Jeg ser dyr overalt. Problemet er, at der er for mange mennesker.
Jeg husker en tid, hvor man kunne gå ned ad Fifth Avenue fra Plaza til Cartier -
- og se 10-12 mennesker. Højst. Nu er det et utåleligt kaos!
Tro mig, ingen uddør foreløbig.
Folk elsker sex for meget. Du har intet at bekymre dig om.
Hvorfor vil du ikke indrømme, at det er et problem?
Selv hvis det, du siger, er sandt ... hvad kan én person så gøre ved det?
Du har ret.
Et typisk menneske kan ikke gøre så meget som virksomheder eller regeringer.
- Sådan. Sagen er afsluttet. - Jeg sagde "typisk menneske".
Du er en kæmpestor klimasynder. Dit CO2-aftryk er enormt.
- Ikke så stort som dit CO2-håndaftryk. - Hallo! Vi havde en aftale.
Jeg er handicappet. Jeg har rettigheder.
Lav bare sjov, men du kører i ineffektive biler og flyver overalt i privatfly.
Ikke overalt.
Alt det, du sælger på QVC, er plastik og fast fashion.
Polyester nedbrydes ikke. Det er lavet af olie.
Forever 21 er Exxon. Zara er BP.
Hør her. Jeg siger ikke, du tager fejl. Det er bare ...
Unge mennesker er så meget mere dramatiske angående alt.
Lever man længe nok, indser man, at intet ændrer sig så drastisk.
Se sådan her på det: Når du optræder -
- tager du ikke det dårlige materiale som det sidste -
- og efterlader publikum koldt af respekt for den næste komiker.
- Selvfølgelig ikke. - Godt. Se sådan på Jorden.
Ingen af os har en fremtid, hvis vi ikke snart slipper væk herfra.
Det bliver snart mørkt.
- Jeg bør gå i forvejen efter hjælp. - Nej, du må ikke forlade mig.
- Godt, så gør jeg ikke det. - Jeg kan godt fortsætte.
- Kom så. - Godt.
- Det går stejlt opad. - Kan du huske, da vi gik nedad?
- Ja? - Vi må have nået vejs ende.
For nu går vi opad. Det skal nok gå. Pokkers ...
- Fandens! - Pis!
Vi gik ikke i ring. Vi gik dybere ind i skoven!
For fanden da!
Vi bør overveje at sørge for at komme i ly.
Komme i ly? Jeg vil ikke sove herude!
Desuden skal jeg være på QVC om tre timer. Vi lancerer nye tubehalstørklæder.
- Intet kunne lyde mindre presserende. - Der følger matchende hue med!
Godt.
Hør her. Vi vil kunne høre eftersøgningshelikopteren når som helst.
Jeg er for meget værd til, at de ikke leder efter mig.
Hvordan finder de os? Vi fortalte ikke nogen, hvor vi skulle hen.
Nå ja ... du har ret.
Det bliver minusgrader i nat, så hvis du er imod at søge ly -
- må vi sætte fart på søgning efter hjælp.
- Hjælp! Hjælp! - Hjælp!
- Hjælp!
- Kom og hjælp os! - Hjælp!
Vent. Jeg ved, hvorfor det ikke virker.
- Jeg har læst ... - Ikke nu, Ava!
Nej, det er relevant. Det lover jeg. Det handlede om nødhjælp.
Folk er mindre tilbøjelige til at hjælpe, når de hører råb om hjælp.
Nå ja, det er rigtigt.
- Man skal råbe "brand", ikke? - Nej.
Man skal råbe: "Hvorfor gør du det her? Jeg kender dig jo ikke."
Vi dør herude.
Nej, det er, fordi hvis folk hører en kvinde råbe hjælp -
- tror de, hun skændes med sin mand over et kreditkort eller sådan noget.
Derfor råber man: "Hvorfor gør du det her? Jeg kender dig jo ikke."
Det er latterligt!
Hvorfor gør du det her? Jeg kender dig jo ikke!
Godt. Lad os tænde bål.
Ja.
Det er ironisk, at du ikke kan tænde bål.
Det her ... vil være en god historie til et sent talkshow.
Det lykkes ikke.
Det er første gang, jeg har savnet min hudplejerutine -
- siden Bush var præsident.
Altså George H.W.
Undskyld, jeg tvang turen herigennem og fik os på vildspor.
Vi skulle være taget i indkøbscenteret.
- Jeg kunne have købt saltkringler. - Jeg var for hård ved dig.
Det er ikke din skyld, at min dumme krop brød sammen.
Hold op. Du er i god form.
Sig det bare. "I betragtning af din alder."
Hele ens liv ...
... siger man: "En dag." "En dag gør jeg det. En dag..."
"... opnår jeg det."
Det magiske ved "en dag" er, at det hele ligger foran en.
Men for mig er "en dag" nu.
Alt det, jeg gerne vil ... må jeg gøre nu.
Ellers vil jeg aldrig nå det. Det er det værste ved at blive ældre.
Du fortalte mig vist, at det værste ved at blive ældre er kollagentabet.
Også det.
Det bedste ved at være ung er, at man ikke behøver nyde alt.
Man behøver ikke engang tænke over det.
Spis bare den chokoladebar. Sov længe lørdag morgen.
Eller slå op.
Det er ikke verdens undergang.
Det er kun begyndelsen.
Det er den ultimative luksus.
Ikke at skulle suge marven ud af hver eneste dag.
Man kan bare smide knoglerne væk. Man behøver ikke koge suppe på dem.
Undskyld, jeg er sulten.
- Hvad var det? - Var det et dyr?
Hvorfor gør du det her? Jeg kender dig jo ikke!
Er I uskadte?
- Du godeste! Tak! - Ja, vi er! Hej!
- Du store! Vi er i live! - Vi er i live!
Nu skal jeg. Øjeblik ...
Forsigtig. Godt.
Vent, vent. Drenge ...
Jeg kan ikke takke jer nok.
For at vise min taknemmelighed vil jeg gøre det følgende:
Jeg vil bygge et QVC-studie derhjemme -
- så jeg ikke er så afhængig af mit privatfly.
Jeg flytter halvdelen af min aktieportefølje over på grønne aktier.
Og?
Og installere solpaneler, selv om de forgrimmer taget.
- Godt. - Spørg.
Vil du også købe sodavand med alkohol i til os?
Hvad som helst. Jeg står i gæld til jer.
Fedt!
- Kom så. - Godt.
- Rart at møde jer. - Rart at møde jer.
Godt. Kan du? Nej, hør her. Jeg kører. Kom. Du skal ind på passagersædet.
Kender I det, at man siger farvel, og så ikke går? Skørt.
Godt. Så ... skal vi køre efter jer for at købe de der sodavand?
- Ja. - Godt.
- Kan du? - Åh gud. Der er du.
- Hold da kæft. Er du uskadt? - Jeg skal sælge tubehalstørklæder!
- Hvad skete der? - Vi gik en tur.
- Hun ser hærget ud. - Det hørte jeg godt!
Hvad fanden? Vi skal bruge en læge!
Du bør ikke bruge plastik.
Oversat af: Josephine Salome Ulnits